كارثه تشرنوبل

كارثه تشيرنوبل  هى حادثه نوويه إشعاعيه كارثيه حصلت فى المفاعل رقم 4 من محطه تشيرنوبل للطاقه النوويه. فى يوم السبت 26 ابريل من سنه 1986, جنب مدينه بريبيات فى شمال أوكرانيا السوفيتيه, و هى اكبر كارثه نوويه شافها العالم. حصلت لما كان حوالى 200 موظف بيشتغلو فى مفاعل الطاقه النووى (1,2,3) لما كان بيتم عمل عمليه محاكاه و تجربه فى الوحده الرابعه اللى وقع فيها الانفجار. و ساهم عامل بنيه المفاعل فى الانفجار لان التحكم فى العمليه النوويه كان بيتم بأعمده من الجرافيت.
رئيس الفريق انتبه للخطر و حاول غلق المفاعل اللى خلا أعمده الجرافيت تنزل فى قلب المفاعل و تبطئ من سرعه التفاعل النووى و تخفض الحراره, بس الطريقه دى خلت الحراره تزداد فجأه قبل ما تنخفض و بما أن المولد كان مش مستقر و الدوره الحراريه مشوشه من آثار الاختبار, كان هو دا العامل اللى اتسبب فى اعوجاج أعمده الجرافيت و عدم إمكانيه إسقاطها فى قلب المفاعل و خلا الحراره ترتفع بشكل كبير و تشعل الغازات المتسربه و تتسبب فى الانفجار.
نتج الخلل عن تراكم أخطاء بشريه و قله خبره مهندسين شبان عكلو بالمناوبه فى الليله دى.
الحدث عمل اضطراب فى إمدادات الطاقه فى جمهوريه أوكرانيا السوفيتيه و غلق المصانع و تعطل المزارع و بلغت الخساير الماديه أكتر من تلاته مليارات دولار. و مات 36 شخص و انصاب أكتر من 2000 شخص.
اتقفل المفاعل نهائيا سنه 2002.
بعد الانفجار أعلنت السلطات فى أوكرانيا ان منطقه تشرنوبل "منطقه منكوبه" و اللى بتشمل مدينه بربيات اللى اتعملت سنه 1970 لإقامه العاملين فى المفاعل و تم إجلاء أكتر من 100 ألف شخص من المناطق المحيطه بالمفاعل, بعد الانفجار ابتدت عمليات دفن وت غليف المفاعل بالخرسانه المسلحه لمنع تسرب الإشعاع و اللى أدى لفاه عدد كبير فى ال سنين اللى جات بعد كده متأثرين بالإشعاع و خاصه أمراض سرطان الغده الدرقيه.
 مصادر 

 لينكات برانيه 

<small>
 Official UN Chernobyl site
 International Chernobyl Portal chernobyl.info, UN Inter-Agency Project ICRIN
 Frequently Asked Chernobyl Questions, by the IAEA
 Chernobyl Recovery and Development Programme (United Nations Development Programme)
 Photographs from inside the zone of alienation and City of Prypyat (2010)
 Photographs from the City of Pripyat, and of those affected by the disaster
 English Russia Photos of a RBMK-based power plant, showing details of the reactor hall, pumps, and the control room
 Post-Soviet Pollution: Effects of Chernobyl from theDean Peter Krogh Foreign Affairs Digital Archives


تصنيف:بريبيات
تصنيف:تاريخ اوكرانيا